|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ Δ/ΝΣΗ ΠΕ & ΔΕ ΚΡΗΤΗΣ****ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ** **ΒΑΜΟΥ** |  | **Κεφαλάς, 25-01-2019** **Αριθ.Πρωτ. 3** |
| Δ/νση: Πληροφορίες: Τηλέφωνο:Fax: e-mail:Ιστολόγιο: | Κεφαλάς Αποκορώνου 73008Ποντικάκης Φώτιος28250-8323028250-83231kpevamou@gmail.com [http://kpevamou.blogspot.gr](http://kpevamou.blogspot.gr/)  |  | **ΠΡΟΣ:** Τους εκπαιδευτικούς ΠΕ και ΔΕ της ΚρήτηςΜέσω των Υπευθύνων Σχολικών Δραστηριοτήτων των Διευθύνσεων ΠΕ και ΔΕ της Κρήτης |



**ΘΕΜΑ: ΠΡΟΚΗΡΥΞΗ ΣΕΜΙΝΑΡΙΟΥ ΜΕ ΘΕΜΑ «ΚΛΙΜΑΤΙΚΗ ΑΛΛΑΓΗ ΚΑΙ ΕΚΠΑΙΔΕΥΣΗ»**

Το Κέντρο Περιβαλλοντικής Εκπαίδευσης Βάμου σε συνεργασία με την Περιφερειακή Ενότητα Χανίων οργανώνει στα πλαίσια του υπό ίδρυση Δικτύου Περιβαλλοντικής Εκπαίδευσης «Αλλάζω για το Κλίμα», Επιμορφωτική Ημερίδα στο **Πνευματικό Κέντρο Χανίων** **το Σάββατο 9 Φεβρουαρίου 2019, με θέμα.**

**«Κλιματική Αλλαγή και Εκπαίδευση»**

Σκοπός της δράσης αυτής είναι η ευαισθητοποίηση των εκπαιδευτικών και γενικότερα των πολιτών για την Κλιματική Αλλαγή. Στόχοι είναι η ανάδειξη της ανθρώπινης συμβολής στην Κλιματική Αλλαγή, η αναζήτηση δράσεων αντιμετώπισης της Κλιματικής Αλλαγής, η συζήτηση για τη συμβολή του σχολείου και της εκπαίδευσης γενικότερα στην προσαρμογή και αντιμετώπιση της Κλιματικής Αλλαγής, η γνωριμία με εκπαιδευτικά εργαλεία και τρόπους δράσης στο σχολείο σχετικά με το θέμα αυτό.

Η Επιμορφωτική Ημερίδα είναι ανοιχτή σε εκπαιδευτικούς που υπηρετούν στις Διευθύνσεις Πρωτοβάθμιας και Δευτεροβάθμιας Εκπαίδευσης της Περιφέρειας Κρήτης, που υλοποιούν ή ενδιαφέρονται να υλοποιήσουν πρόγραμμα Περιβαλλοντικής Εκπαίδευσης για το μεγάλο θέμα της εποχής μας, την Κλιματική Αλλαγή. Δικαίωμα συμμετοχής έχουν επίσης φοιτητές .

Οι ενδιαφερόμενοι πρέπει να υποβάλουν **αίτηση συμμετοχής** [ΕΔΩ](https://docs.google.com/forms/d/e/1FAIpQLSfmzPmWmzOZYwMrSB-tt2fMi_u23uQ48SkB075GYCzOzWIm5g/viewform?usp=sf_link) **μέχρι την Παρασκευή 1 Φεβρουαρίου 2019, στις 12 το πρωί**, συμπληρώνοντας την ηλεκτρονική φόρμα εγγραφής.

Το ΚΠΕ Βάμου θα καλύψει τη διαμονή έως 20 εκπαιδευτικών από Περιφερειακές Ενότητες Κρήτης πλην Χανίων. Το Σεμινάριο θα γίνει στα Χανιά το Σάββατο 09-02-2019.

**ΠΡΟΣΩΡΙΝΟ ΠΡΟΓΡΑΜΜΑ**

**Σάββατο, 9 Φεβρουαρίου 2019**

Χώρος: **Χανιά**

**09.00 – 0930: Προσέλευση – Εγγραφές**

09.30 – 09.45: Χαιρετισμοί

09.45 – 10.00: **«Ανάγκη εκπαίδευσης για την Κλιματική Αλλαγή -Το εκπαιδευτικό πρόγραμμα του ΚΠΕ «Αλλάζω για το Κλίμα»**, Παιδαγωγική Ομάδα ΚΠΕ Βάμου

10.00 – 10.15: **«Η Κλιματική Αλλαγή και η ανθρώπινη συμβολή σε αυτήν»**, Γιάννης Φίλης, πρώην πρύτανης του Πολυτεχνείου Κρήτης

10.15– 10.30: **«Η ανάγκη προώθησης των ΑΠΕ σε όλα τα σχολεία»**, Οικολογική Πρωτοβουλία Χανίων

10.30 - 11.00: Συζήτηση

11.00 – 11.15: Διάλειμμα – Κέρασμα καφέ

11.15 - 12.30: **Εργαστήρι της Greenpeace: «Τα ορυκτά καύσιμα και οι κλιματικές αλλαγές»**

Εισηγητές: Εκπρόσωποι της Greenpeace

Στόχος 1: Οι εκπαιδευόμενοι αποκτούν βασικές γνώσεις σχετικά με τις κλιματικές αλλαγές.

Στόχος 2: Οι εκπαιδευόμενοι μαθαίνουν για τις συνέπειες των εκμεταλλεύσιμων υδρογονανθράκων.

12.30 – 14.00: **Εργαστήρι της Greenpeace: «Τα σχολεία του ήλιου»**

Εισηγητές: Εκπρόσωποι της Greenpeace

Στόχος 1: Οι εκπαιδευόμενοι αποκτούν βασικές γνώσεις σχετικά με την ηλιακή ενέργεια και τα φωτοβολταϊκά.

Στόχος 2: Οι εκπαιδευόμενοι μαθαίνουν να οργανώνουν εργαστήρια για την ηλιακή ενέργεια για να αναπτύσσουν δικά τους σχετικά προγράμματα.

14.00 – 15.00: Συζήτηση – αξιολόγηση Ημερίδας

*Για το ΚΠΕ Βάμου*

*Ο Υπεύθυνος*

*Ποντικάκης Φώτιος*